На основу члана 204. Закона о раду („Службени гласник Републике Српске“, број: 01/2016, 66/2018, 91/2021 - одлука УС, 119/2021, 112/2023 и 39/2024) 

(назив/име и презиме послодавца), са сједиштем у (сједиште послодавца), а којег заступа (име и презиме лица овлашћеног за заступање, (у даљем тексту: Наручилац посла) - с једне стране, и 
(име и презиме), из (адреса: град, улица и број), са (стручна спрема: навести врсту стручне спреме) (у даљем тексту: Извршилац посла) - с друге стране, 
закључили су дана (датум и година) сљедећи: 
У Г О В О Р 

о обављању привремених и повремених послова

Члан 1.
Предмет овог уговора је регулисање међусобних права и обавеза Наручиоца посла и Извршиоца посла у вези пружања услуга односно обављања послова/радних задатака по основу предметног уговора.
Члан 2.

Извршилац посла преузима обавезу да за Наручиоца посла обави сљедеће послове:

(навести послове који су по својој природи такви да не трају дуже од 90 радних дана у календарској години и да не представљају послове за које се закључује уговор о раду)
Члан 3.
(1) Извршилац посла је дужан послове обавити/завршити у року од (број дана) дана, односно од (датум) до (датум).
(2) Уговорени период из претходног става се може продужити до 90 радних дана у календарској години, уз претходну сагласност уговорних страна.
Члан 4.
Послове из члана 2. овог уговора Извршилац посла ће обављати у (сједишту послодавца/мјесто извршења посла), уз коришћење средстава рада која ће обезбиједити Наручилац посла.
Члан 5.
(1) Надзор над извођењем посла из члана 2. овог уговора врши (наручилац посла/друго правно или физичко лице).

(2) Наручилац посла ће одмах по пријему, а најкасније у року од осам дана по пријему, утврдити квалитет обављеног посла.

(3) Евентуалне примједбе Извршилац посла је дужан да отклони одмах, а најкасније у року од осам дана од дана указивања на примједбе.
Члан 6.
(1) Наручилац посла ће Извршиоцу посла на име накнаде за обављени посао исплатити нето износ од (износ накнаде) конвертибилних марака, најкасније у року од 15 дана од дана када је утврђено да је посао квалитетно обављен на жиро/текући рачун Извршиоца посла број: (број жиро/текућег рачуна), код (назив банке).

(2) Порез, доприносе и остале законом прописане обавезе на уговорену накнаду из претходног става сноси Наручилац посла.
Члан 7.
(1) Свака од уговорних страна може да откаже овај уговор, под условима и у случајевима утврђеним Законом о раду и интерним (општим) актима Наручиоца посла, а отказни рок је 7  дана. 
(2) Уколико Извршилац посла неквалитетно обавља уговорени посао/послове, не поступа по налозима непосредног руководиоца, крши радну дисциплину или чини друге радње које би се могле окарактерисати као повреде радне обавезе, Наручилац посла може отказати овај уговор и прије истека уговореног рока из члана 3. овог уговора. 

Члан 8.
Било које измјене и/или допуне овог уговора биће обавезујуће за уговорне стране само ако су састављене у писаном облику и потписане од обје уговорне стране.
Члан 9.

Уговорне стране својеручним потписом предметног уговора потврђују да ће чувати као пословну тајну, те да неће одати у било којем облику и да неће користити све и било које информације и/или податке, документе, извјештаје, нацрте или пројекте било које природе и на било којем медију, које су сазнале по основу овог уговора, нити ће их откривати трећим лицима, осим у случају трећих лица са овлашћењем приступа, не само за вријеме важења овог уговора, него и након његовог престанка.
Члан 10.
Стране су сагласне да спорове ријеше споразумно, а уколико то не буде могуће за рјешавање истих надлежан је Основни суд у ____________________________.
Члан 11.

На све односе које нису уређене предметним уговором, а тичу се права и обавеза уговорних страна, као и односи између истих, примјењују се релевантне одредбе Закона о раду и Закона о облигационим односима.
Члан 12.
(1) Овај уговор закључен је дана (датум) године у (мјесто закључења уговора).

(2) Овај уговор сачињен је у 4 (четири) истовјетна примјерка, од којих свака уговорна страна задржава по 2 (два) примјерка.
Уговорне стране

     Наручилац посла

                                                     Извршилац посла
 _________________​​​​​​____                                                                ______________________

Број:

(Мјесто, датум, година)

